Giornico

Giornico estas komunumo de la Komunumaro Giornico kaj la Distrikto Leventina en Kantono Tiĉino, Svislando. Ĝi havis 851 loĝantojn je la 31-a de decembro 2011.

 Geografio 
Giornico situas en la suba Leventina proksimume 15 kilometrojn nordokcidente de Belinzono ĉe la bordo de la rivero Tiĉino. La komunumo konsistas krom la ĉefvilaĝo Giornico el la vilaĝoj Altirolo, Gramudel, Orsino kaj Sacco. Fonto: Reta mapo 1:20000 de Swisstopo

La teritorio de la komunumo etendiĝas sur areo de 19,48 km², de kiuj 61,7% estas kovritaj de arbaro, 5,1% servas por agrikulturo kaj 7,8% por setlado.
Fonto: Komunumdatumoj de la retejo de la Svisa Federacia Oficejo pri Statistiko, retejo konsultita la 5-an de novembro 2011

 Najbaraj komunumoj 
La komunumo Giornico limas en nordo al Faido, en oriento al Sobrio, en orientsudoriento al Bodio, en sudo al Personico, en sudokcidento al Frasco, kaj en okcidento al Chironico.

 Trafiko 
Tra la komunumaro Giornico pasas la kantona ĉefovojo n-ro 2, la svisa aŭtovojo A2 kaj la grava gotarda linio de Svisaj Federaciaj Fervojoj. La plej proksimaj alveturejoj al la aŭtovojo situas en distanco de proksimume 5 kilometroj nordokcidente apud Faido kaj sudoriente apud Biasca.

 Historio 
La unua dokumenta mencio de Giornico datiĝas el la jaro 935 kiel de Iudicibus Giornicensis. La 28-an de decembro 1478 okazis la Batalo de Giornico, dum kiu la trupoj de la Svisa Ĵurkomunumo venkis kontraŭ la armeo de la Duko de Milano kaj firmigis la regado de la Svisa Ĵurkomunumo pri la teritorio de la hodiaŭa Kantono Tiĉino.
Fonto: Mario Fransioli:  Giornico en Historia Leksikono de Svislando (2006-11-13)

 Vidindaĵoj 
En nordo de Giornico situas muzeo dediĉita al la moderna skulptisto Hans Josephsohn, konstruita laŭ la plano de la svisa arkitekto Peter Märkli. La muzeo estis konstruita inter la jaroj 1989 kaj 1992. En la jaro 1995 ĝi akiris la unuan premion de la konkurso Nova konstruado en la Alpoj.Fonto: Retejo de la muzeo La Congiunta

 Vidu ankaŭ 
 Komunumaro Giornico

 Notoj kaj referencoj 


 Eksteraj ligiloj 

 Oficiala retejo de la komunumo Giornico

 Bildoj